ai4bharat/Pralekha huggingface dataset:
প্রধানমন্ত্রীরদপ্তর
পিএম-কিষাণ প্রকল্পের দ্বিতীয় বর্ষপূর্তি
আমাদের কৃষকদের দৃঢ় মানসিকতা ও উৎসাহ অনুপ্রেরণাদায়ক : প্রধানমন্ত্রী
সরকার ঐতিহাসিকভাবে ন্যূনতম সহায়ক মূল্যের পরিমাণ বৃদ্ধি করেছে : প্রধানমন্ত্রী
নয়াদিল্লী, ২৪ ফেব্রুয়ারি, ২০২১
কৃষকদের জীবনে মর্যাদা এবং সমৃদ্ধি নিশ্চিত করতে পিএম-কিষাণ যোজনার সূচনা হয়েছিল। আজ এই যোজনার দ্বিতীয় বর্ষপূর্তি।
প্রধানমন্ত্রী একগুচ্ছ ট্যুইট বার্তায় বলেছেন, ‘দু-বছর আগে আজকের এই দিনে আমাদের কঠোর পরিশ্রমী কৃষকদের জীবনে মর্যাদা এবং সমৃদ্ধি নিশ্চিত করার জন্য পিএম-কিষাণ প্রকল্পের সূচনা হয়েছিল।দেশবাসীর খাদ্যের সংস্থান এই কৃষকদের দিন-রাত পরিশ্রমের মাধ্যমে নিশ্চিত হয়। আমাদের কৃষকদের দৃঢ় মানসিকতা ও উৎসাহ অনুপ্রেরণাদায়ক।
বিগত ৭ বছর ধরে কেন্দ্র কৃষি ক্ষেত্রের সংস্কারের জন্য বিভিন্ন উদ্যোগ গ্রহণ করেছে। উন্নত সেচ ব্যবস্থা, প্রযুক্তির আরও ব্যবহার, বেশী করে ঋণের ব্যবস্থা, বাজারের সুবিধা, যথাযথ শস্য বীমা, মাটির স্বাস্থ্যের বিষয়ে নজরদারি, মধ্যসত্ত্ব ব্যবস্থার দূরীকরণ-এইসব উদ্যোগগুলির ফল এখন পাওয়া যাচ্ছে।
ন্যূনতম সহায়ক মূল্যের ঐতিহাসিক বৃদ্ধির সিদ্ধান্ত নিয়েছে আমাদের সরকার। কৃষকদের আয় দ্বিগুণ করার জন্য সম্ভাব্য সবকিছু আমরা করছি।
নমো অ্যাপে আপনারা বিভিন্ন গুরুত্বপূর্ণ তথ্য পাবেন, কৃষকদের জন্য কি কি করা হচ্ছে সে বিষয়ে ধারণা এই অ্যাপের মাধ্যমে পাওয়া যাবে।’
জাহাজচলাচলমন্ত্রক
নৌপরিবহন ও বন্দর ক্ষেত্রে ভারত-পর্তুগালের মধ্যে সহযোগিতামূলক চুক্তি স্বাক্ষর
নয়াদিল্লি, ১৪ ফেব্রুয়ারি, ২০২০
ভারত-পর্তুগালের মধ্যে আজ নৌপরিবহন ও বন্দর ক্ষেত্রে যে চুক্তি স্বাক্ষরিত হয়েছে, তারফলে বাণিজ্যিক জাহাজের চলাচল, আন্তর্জাতিক প্রতিষ্ঠানগুলির সঙ্গে সামঞ্জস্য বজায় রাখা-সহ নৌ ও বন্দর ভিত্তিক কাজকর্মের ক্ষেত্রে দুই দেশের মধ্যে সহযোগিতার প্রসার ঘটবে।
এই চুক্তির ফলে বিভিন্ন আন্তর্জাতিক সমাবেশগুলিতে দুই দেশের মধ্যে পারস্পরিক সমন্বয় বাড়বে, যার ফলে চুক্তির উদ্দেশ্যগুলি আরও কার্যকরভাবে মেনে চলা সম্ভব হবে।
SSS/BD/NS
(Visitor Counter : 46
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং জি-২০ দেশগুলির মন্ত্রী পর্যায়ের প্রথম দুর্নীতি দমন কর্মী গোষ্ঠীর বৈঠকে ভাষণ দিলেন
নয়াদিল্লি, ২২ অক্টোবর, ২০২০
ভারত আজ আরও একবার প্রধানমন্ত্রী শ্রী নরেন্দ্র মোদীর নেতৃত্বে দুর্নীতি চিরতরে দূর করতে অঙ্গীকার করেছে। জি-২০ দেশগুলির মন্ত্রী পর্যায়ের প্রথম দুর্নীতি দমন কর্মী গোষ্ঠীর বৈঠকে ভাষণ দিতে গিয়ে কেন্দ্রীয় কর্মচারী, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং বলেন, শ্রী মোদীর নেতৃত্বে ভারত দুর্নীতি ও হিসাব বহির্ভূত অর্থের ক্ষেত্রে কোনও রকম আপোষ না দেখানোর নীতি অনুসরণ করছে। এই প্রেক্ষিতে মোদী সরকার গত ছ’বছরে একাধিক পদক্ষেপ নিয়েছে বলেও ডঃ সিং জানান। তিনি ১৯৮৮’র দুর্নীতি দমন প্রতিরোধ আইনের কথা উল্লেখ করে বলেন, মোদী সরকার ৩০ বছর পর ২০১৮’তে এই আইনটি সংশোধন করে। আইন সংশোধনের ফলে উৎকোচ দেওয়া ও উৎকোচ গ্রহণ উভয়কেই অবৈধ কর্মকান্ড হিসাবে গণ্য করা হয়েছে। তিনি আরও জানান, বড় বড় কাজের ক্ষেত্রে দুর্নীতি প্রতিরোধে প্রধানমন্ত্রী শ্রী মোদীর নেতৃত্বে একাধিক পদক্ষেপ গ্রহণ করেছে এবং কর্পোরেট জগতে ঘুষের ক্ষেত্রে কড়া পদক্ষেপ নিচ্ছে।
বর্তমান সরকারের অঙ্গীকারের কথা উল্লেখ করে ডঃ সিং প্রশাসনিক কাজকর্মে আরও বেশি স্বচ্ছতা ও দায়বদ্ধতা নিয়ে আসার ওপর জোর দেন। সরকারি ওপর মহলে দুর্নীতি দমনে লোকপাল প্রতিষ্ঠান চালু করা হয়েছে বলেও তিনি জানান।
জি-২০ দেশগুলির মন্ত্রী পর্যায়ের এই বৈঠকে বলা হয়েছে, পলাতক অর্থনৈতিক অপরাধী ও তাঁদের হস্তগত সম্পদের পরিমাণ বড় উদ্বেগের কারণ হয়ে উঠেছে। এমনকি, পলাতক অপরাধীদের অধিকারে থাকা অর্থ অন্যত্র পাচার করা হচ্ছে। ভারতে পলাতক অর্থনৈতিক অপরাধী আইন ২০১৮ সংশ্লিষ্ট কর্তৃপক্ষগুলিকে দুর্নীতি দমনে আরও অধিকার দিয়েছে, যাতে পলাতক আর্থিক অপরাধীদের অপরাধ ও সম্পত্তি দ্রুত বাজেয়াপ্ত করা যাবে।
জি-২০ দেশগুলির দুর্নীতি দমন কর্মী গোষ্ঠীর প্রচেষ্টার কথা প্রশংসা করে ডঃ সিং বলেন, করোনা মহামারীর আবহেও প্রথমবার এই বৈঠক আয়োজন করা হয়েছে। তথাপি, সমাজের সর্বস্তর থেকে দুর্নীতি চিরতরে দূর করতে আমাদের লড়াই অব্যাহত থাকবে। জি-২০ দেশগুলির এই বৈঠক আয়োজন করার জন্য ডঃ সিং সভাপতির পদ অলঙ্কৃতকরণের জন্য সৌদি আরবকে অভিনন্দন জানান।
CG/BD/SB
(Visitor Counter : 170
কর্পোরেটবিষয়সংক্রান্তমন্ত্রক
জাল সংস্থাগুলি নিয়ন্ত্রণে গৃহীত ব্যবস্থা
নয়াদিল্লি, ০৯ মার্চ ২০২১
২০১৩’র কোম্পানি আইনে ‘জালিয়াতি সংস্থা’র কথা উল্লেখ নেই। অবশ্য, কর্পোরেট বিষয়ক মন্ত্রক রেজিস্ট্রার অফ কোম্পানিজ বিধি অনুযায়ী আইন মোতাবেক নতুন সংস্থাগুলির রেজিস্ট্রেশন করে থাকে। রাজ্যসভায় আজ এক প্রশ্নের লিখিত জবাবে একথা জানান কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
তিনি আরও জানান, নতুন সংস্থাগুলির রেজিস্ট্রেশন প্রক্রিয়া আরও সরল করতে কর্পোরেট বিষয়ক মন্ত্রক একাধিক ব্যবস্থা গ্রহণ করেছে। একটি সংস্থার রেজিস্ট্রেশন প্রক্রিয়ায় সময় ও অর্থ উভয়ই সাশ্রয় হচ্ছে। এছাড়াও, মন্ত্রক এমসিএ ২১ নামে একটি আদ্যপান্ত ই-প্রশাসনিক কর্মসূচি রূপায়ণ করছে। এর ফলে, রেজিস্ট্রেশন প্রক্রিয়ায় সরকারি কাজকর্মে আরও স্বচ্ছতা এসেছে, কাজকর্মে গতি বেড়েছে এবং কর্মদক্ষতা আরও নিপুণ হয়েছে।
এ সম্পর্কে মন্ত্রী আরও জানান, মন্ত্রক গত ৫ বছরে কর্পোরেট ক্ষেত্রে জালিয়াতি সম্পর্কে সচেতন রয়েছে। প্রাপ্ত অভিযোগের ভিত্তিতে জালিয়াতির সঙ্গে যুক্ত সংস্থাগুলির বিরুদ্ধে তদন্তের নির্দেশ দেওয়া হয়েছে। এমনকি, গুরুতর জালিয়াতি তদন্ত কার্যালয় ও আঞ্চলিক নির্দেশকরা জালিয়াতির সঙ্গে যুক্ত ব্যক্তি ও সংস্থাগুলির বিরুদ্ধে আইনানুগ ব্যবস্থা নিচ্ছে। এক পরিসংখ্যান দিয়ে শ্রী ঠাকুর জানান, ২০১৯-২০’তে গুরুতর জালিয়াতি তদন্ত কার্যালয়কে ৩২৬টি সংস্থার বিরুদ্ধে এবং আঞ্চলিক নির্দেশকদের ১০০টি সংস্থার বিরুদ্ধে তদন্তের নির্দেশ দেওয়া হয়েছে।
স্বাস্থ্যওপরিবারকল্যাণমন্ত্রক
আরও বেশি হারে সংক্রমিত সুস্হ হয়ে ওঠায় দেশে ৩০ লক্ষের বেশি কোভিড মুক্ত হয়েছে
চিকিৎসাধীন সংক্রমিতদের মধ্যে ০.৫ শতাংশের কম ভেন্টিলেটরে, ২ শতাংশ আইসিইউ-তে এবং ৩.৫ শতাংশের কম কৃত্রিম ভাবে অক্সিজেন নিচ্ছেন
নয়াদিল্লী, ৪ সেপ্টেম্বর, ২০২০
কেন্দ্রের টেস্ট, ট্র্যাক, ট্রিট কৌশল অবলম্বন করার ফলে দেশে কোভিড সংক্রমিতদের মৃত্যুর হার ক্রমশ কমছে। সংক্রমিতরা বেশি সংখ্যায় আরোগ্য লাভ করছেন, যার অন্যতম কারণ তাদের জন্য যথাযথ চিকিৎসার ব্যবস্থা করা হচ্ছে। দেশে সংক্রমিতদের মৃত্যুর হার আন্তর্জাতিক হিসেবে কম। বর্তমানে এই হার ১.৭৪ শতাংশ। চিকিৎসাধীন সংক্রমিতদের মধ্যে ০.৫ শতাংশেরও কম ভেন্টিলেটরে রয়েছেন। মোট চিকিৎসাধীন সংক্রমিতদের ২ শতাংশ আইসিইউ-তে আছেন। ৩.৫ শতাংশের কম চিকিৎসাধীন ব্যক্তিকে কৃত্রিম ভাবে অক্সিজেন দেওয়া হচ্ছে।
আজকের হিসেবে দেশে মোট ৩০ লক্ষ ৩৭ হাজার ১৫১ জন সুস্থ হয়ে উঠেছেন। এদের মধ্যে গত ২৪ ঘন্টায় আরোগ্য লাভ করেছেন ৬৬ হাজার ৬৫৯ জন। পর পর ৮ দিন ধরে দৈনিক ৭ হাজারের বেশি সংক্রমিত কোভিড মুক্ত হচ্ছেন। সুস্থতার হার ৭৭.১৫ শতাংশ।
সংক্রমিতরা বেশি সংখ্যায় সুস্হ হয়ে ওঠার ফলে চিকিৎসাধীন সংক্রমিতদের থেকে ২২ লক্ষের বেশি মানুষ সুস্থ হয়ে উঠেছেন। বর্তমানে ৮ লক্ষ ৩১ হাজার ১২৪ জন চিকিৎসাধীন রয়েছেন- মোট সংক্রমিতের মধ্যে ২১.১১ শতাংশ চিকিৎসাধীন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-তেও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(Visitor Counter : 141
শিল্পওবাণিজ্যমন্ত্রক
বণিকসভা ফিকির বার্ষিক সম্মেলন এবং ৯৩তম বার্ষিক সাধারণ বৈঠকে ভাষণ দিলেন শ্রী পীযূষ গোয়েল
নয়াদিল্লি, ১২ ডিসেম্বর, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল আজ বণিকসভা ফিকির বার্ষিক সম্মেলন এবং ৯৩তম আর্থিক সাধারণ বৈঠকে ভাষণ দেন। তিনি বলেন, বিভিন্ন ক্ষেত্রে ভারতকে প্রকৃতপক্ষে প্রতিযোগিতামুখী করে তুলতে গুণমান ও উৎপাদনশীলতার সঙ্গে সঙ্গতি রেখে উৎপাদনের পরিমাণও বাড়াতে হবে। এর ফলে, আত্মনির্ভার ভারত গঠনের পথ আরও প্রশস্ত হবে, যা নতুন ভারত গঠনের গুরুত্বপূর্ণ অঙ্গ হয়ে উঠবে। আত্মনির্ভর ভারত হ’ল – গুণমান ও উৎপাদন বৃদ্ধির দিক থেকে ভারতের ধারাবাহিক অগ্রগতির পরিচয়।
শ্রী গোয়েল আরও বলেন, সেই সমস্ত ক্ষেত্রগুলিকে চিহ্নিত করতে হবে, যেগুলিতে প্রতিযোগিতাপূর্ণ ও সমকক্ষ ওঠার সুবিধা রয়েছে। ভারতকে বিশ্বের অগ্রণী দেশে পরিণত করতে এবং বিশ্ব বাণিজ্যে আরও বেশি অংশীদারিত্ব বাড়াতে সংশ্লিষ্ট সকলকে বড় ভূমিকা নিতে হবে। তিনি আরও বলেন, টায়ার ও রাবার শিল্প আগামী বছরগুলিতে ব্যবসায়িক ক্ষেত্রে বড় ভূমিকা নিতে পারে বলে মন্তব্য করে শ্রী গোয়েল বলেন, বেসরকারি বিনিয়োগের মাধ্যমে রাবার গাছ রোপণ ও প্রতিপালনে উৎসাহিত করতে হবে। অন্যদিকে, সরকার টায়ার শিল্প ক্ষেত্রকে প্রয়োজনীয় সহায়তা যোগাবে। এই দুই উদ্যোগের ফলে রাবার ও টায়ার শিল্প উভয়ই আরও সমৃদ্ধ হয়ে উঠবে। তিনি বলেন, সরকার আরও ২৪টি ক্ষেত্রকে চিহ্নিত করেছে। এই ক্ষেত্রগুলির জন্য আরও অনুকূল বাতাবরণ গড়ে তুলতে অগ্রণী শিল্পপতিরা একটি কর্মপরিকল্পনা প্রণয়নের লক্ষ্যে কাজ করছে। এই বিরাট কর্মযজ্ঞ কার্যকর হলে ভারতে আগামী ১০ বছরে প্রায় ২০০ লক্ষ কোটি টাকার উৎপাদন হবে। একইভাবে, লক্ষ লক্ষ কাজের সুযোগ সৃষ্টি হবে। সেই সঙ্গে, বিভিন্ন ক্ষেত্রে উৎপাদন ও গুণমান বাড়বে।
স্টার্ট আপগুলিকে নতুন ভারতের মেরুদন্ড হিসাবে বর্ণনা করে শ্রী গোয়েল বলেন, স্টার্ট আপ এবং স্টার্ট আপ উপযোগী অনুকূল বাতাবরণ উদ্ভাবনের প্রসারে উৎসাহিত করছে তথা নবীন প্রজন্মের মধ্যে শিল্পোদ্যোগী মনোভাবকে আরও সুদৃঢ় করছে। তিনি ভারতীয় শিল্প সংস্থাগুলিকে বিভিন্ন দিক থেকে স্টার্ট আপগুলিকে সহায়তার আহ্বান জানান।
শিল্প বাণিজ্য ক্ষেত্রে বিভিন্ন মান্যতা বোঝার হ্রাস প্রসঙ্গে শ্রী গোয়েল বলেন, মান্যতাগুলি অনুসরণ করা এবং সহজেই অনুমোদন দেওয়ার ক্ষেত্রে একটি একক জানালা ব্যবস্থা গড়ে তোলার লক্ষ্যে সরকার কাজ করছে। বিভিন্ন মান্যতা সহজেই অনুসরণ করার ক্ষেত্রে বিভিন্ন মন্ত্রক একযোগে কাজ করছে, যাতে আইনগত মান্যতাগুলির বোঝা কমানো যায়। তিনি বণিকসভা ফিকিকে ব্র্যান্ড ইন্ডিয়ার প্রসারে আরও উদ্যোগী হওয়ার জন্য অভিনন্দন জানান।
প্রতিরক্ষামন্ত্রক
ক্ষেপনাস্ত্র আক্রমণ থেকে নৌ-জাহাজগুলিকে রক্ষা করতে প্রতিরক্ষা গবেষণা ও উন্নয়ন সংস্থার তৈরি উন্নত প্রযুক্তি ব্যবস্থাপনা
নয়াদিল্লী, ৫ এপ্রিল, ২০২১
প্রতিরক্ষা গবেষণা ও উন্নয়ন সংস্থা  ক্ষেপনাস্ত্র আক্রমণ থেকে নৌ-জাহাজগুলিকে রক্ষা করতে একটি উন্নত প্রযুক্তি ব্যবস্থাপনা তৈরি করেছে। যোধপুরে ডিআরডিও-র প্রতিরক্ষা গবেষণাগারে উন্নত প্রযুক্তির ব্যবস্থাপনা তৈরি করা হয়েছে। স্বল্প পাল্লার, মাঝারি পাল্লার এবং দূর পাল্লার ক্ষেপনাস্ত্র হামলা থেকে ভারতীয় নৌ-জাহাজগুলিকে রক্ষা করতে এই প্রযুক্তি তৈরি করা হয়েছে। এই উন্নত প্রযুক্তি একটি আত্মনির্ভর ভারত গঠনের ক্ষেত্রে আরও একটি দৃঢ় পদক্ষেপ।
ভারতীয় নৌবাহিনী সম্প্রতি আরব সাগরে এই তিনটি ক্ষেপনাস্ত্র ক্ষেত্রের ওপরই পরীক্ষা চালিয়েছে এবং পরীক্ষার ফল যথেষ্টই সন্তোষজনক বলে প্রমাণিত হয়েছে। এই উন্নত প্রযুক্তি শত্রুপক্ষের ছোঁড়া ক্ষেপনাস্ত্র সম্পর্কে আগাম সতকর্তা প্রদান করে এবং ক্ষেপনাস্ত্রের হামলা থেকে জাহাজগুলিকে রক্ষা করতে সাহায্য করে। ভবিষ্যতের দিকে তাকিয়ে যেকোন ধরণের সমস্যা মোকাবিলায় ডিআরডিও-র এই উন্নত প্রযুক্তি বিশেষ কাজে লাগবে। বৃহত্তর আকারে এই উন্নত প্রযুক্তি তৈরির জন্য শিল্প-সংস্থাগুলিকে দায়িত্ব দেওয়া হচ্ছে।
এই অনন্য নজির সৃষ্টির জন্য ডিআরডিও, ভারতীয় নৌবাহিনী এবং শিল্প সংস্থাগুলিকে অভিনন্দন জানিয়েছে প্রতিরক্ষা মন্ত্রী শ্রী রাজনাথ সিং। একইসঙ্গে ডিআরডিও-র সভাপতি ডঃ জি সতীশ রেড্ডি ভারতীয় নৌবাহিনীর জাহাজগুলির সুরক্ষার স্বার্থে এই গুরুত্বপূর্ণ প্রযুক্তি তৈরির জন্য দলগত প্রয়াসের উচ্ছ্বসিত প্রশংসা করেছেন। উপনৌসেনা প্রধান ভাইস অ্যাডমিরাল জি অশোক কুমার স্বল্প সময়ের মধ্যে কৌশলগতভাবে গুরুত্বপূর্ণ এই প্রযুক্তি তৈরির জন্য ডিআরডিও-র বিজ্ঞানীদের উচ্ছ্বসিত প্রশংসা ব্যাক্ত করেছেন।
CG/SS/NS
(Visitor Counter : 184
যুবওক্রীড়াবিষয়কমন্ত্রক
প্রধানমন্ত্রী জাতীয় যুব সংসদ উৎসব ২০১৯ সংক্রান্ত পুরস্কার প্রদান করলেন আজ
নয়াদিল্লি, ২৭ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লির বিজ্ঞান ভবনে আয়োজিত একটি অনুষ্ঠানে জাতীয় যুব সংসদ উৎসব-২০১৯-এর পুরস্কার প্রদান করেন। গতকাল জাতীয় পর্যায়ের এই প্রতিযোগিতার চূড়ান্ত পর্ব অনুষ্ঠিত হয়। জাতীয় স্তরের বিজয়ীদের মধ্যে মহারাষ্ট্রের শ্বেতা উমরে প্রথম স্হান, কর্ণাটকের অঞ্জনাক্ষী এম এস দ্বিতীয় এবং বিহারের মমতা কুমারী যথাক্রমে তৃতীয় স্হান অধিকার করেন।
প্রধানমন্ত্রী এছাড়া, ‘খেলো ইন্ডিয়া’ অ্যাপটিরও আনুষ্ঠানিক সূচনা করেন আজ। এই অ্যাপটি তৈরি করেছে কেন্দ্রীয় যুব বিষয়ক ও ক্রীড়া মন্ত্রকের অন্তর্গত স্পোর্টস অথরিটি অফ ইন্ডিয়া। দেশের ক্রীড়া সংক্রান্ত সুযোগ-সুবিধা প্রাপ্তির উপায়, ক্রীড়ার নিয়ম-নীতি এবং যে কোনো ব্যক্তির শারীরিক সক্ষমতা পরিমাপ করার জন্য এই অ্যাপটি ব্যবহার করা যাবে।
অনুষ্ঠানে স্বাধীন দায়িত্বপ্রাপ্ত কেন্দ্রীয় যুব বিষয়ক ও ক্রীড়া এবং তথ্য ও সম্প্রচার প্রতিমন্ত্রী অবসরপ্রাপ্ত কর্নেল রাজ্যবর্ধন রাঠোর বলেন, প্রধানমন্ত্রীর অনুপ্রেরণায় এই যুব সংসদ আয়োজিত হয়। তরুণ-তরুণীদের মতামত দেওয়ার একটি বলিষ্ঠ মঞ্চ এই সংসদ। তিনি আরও বলেন, দেশে খেলাধুলা সম্প্রসারণের ব্যাপারেও প্রধানমন্ত্রী সহযোগিতার পূর্ণ আশ্বাস দিয়েছেন।
প্রসঙ্গত কেন্দ্রীয় যুব বিষয়ক ও ক্রীড়া মন্ত্রকের অর্ন্তগত ন্যাশনাল সার্ভিস স্কিম এবং নেহরু যুব কেন্দ্র সংগঠন যৌথভাবে জাতীয় যুব সংসদ উৎসব ২০১৯-এর আয়োজন করে। ১৮-২৫ বছরের মধ্যে তরুণ-তরুণীদের জেলা, রাজ্য এবং জাতীয় স্তরের যুব সংসদে অংশগ্রহণের জন্য আমন্ত্রণ জানানো হয়। ডিজিটাল এবং ওয়াক-ইন বাছাই পদ্ধতির মাধ্যমে জেলা স্তরের যুব সংসদে যোগ দেওয়ার জন্য অংশগ্রহণকারীদের নির্বাচন করা হয় দেশের ৪৭১টি নির্দিষ্ট জেলার মুখ্য প্রতিষ্ঠানগুলিতে। জানুয়ারি মাসের ২৪-২৮ তারিখের মধ্যে এই বাছাই পর্বটি অনুষ্ঠিত হয়। প্রত্যেক জেলা যুব সংসদ থেকে বাছাই করা তিন জন সেরা বক্তাকে নির্বাচিত করা হয় রাজ্য যুব সংসদে অংশ নেওয়ার জন্য। প্রত্যেক রাজ্য যুব সংসদ থেকে নির্বাচিত সেরা ২ বক্তাকে বেছে নেওয়া হয় জাতীয় যুব সংসদে অংশগ্রহণ করার জন্য। এভাবে ৫-৭ ফেব্রুয়ারির মধ্যে সারা দেশে ২৮টি রাজ্য যুব সংসদ অনুষ্ঠিত হয়, যাতে জাতীয় যুব সংসদে অংশ নেওয়ার জন্য ৫৬ জন তরুণ-তরুণীর নাম চূড়ান্ত করা হয়। যুব সংসদের প্রত্যেকটি স্তরেই ৫০ হাজারেরও বেশি যুবক-যুবতী অংশ নেয়।
CG/SSS/NS
(Visitor Counter : 129
প্রতিরক্ষামন্ত্রক
প্রতিরক্ষা সরঞ্জাম তৈরিতে ভারত স্বনির্ভরতার দিকে এগোচ্ছে
কলকাতা , ১৪ এপ্রিল ,২০১৯
যে কোন দেশের সামরিক ক্ষমতার মাপকাঠির একটি নিদর্শন হল প্রতিরক্ষা সরঞ্জাম তৈরিতে স্বনির্ভর হওয়া । সরকার প্রতিরক্ষা সামগ্রী উৎপাদনের যে নীতি অনুসরণ করছে, তার অন্যতম লক্ষ হল সামরিক ক্ষেত্রে প্রয়োজনীয় অস্ত্র সহ নানা সরঞ্জাম তৈরির জন্য দেশেই সেগুলির নকশা বানিয়ে, উন্নয়ন ঘটিয়ে, উৎপাদন করা। প্রতিরক্ষা মন্ত্রকের সামরিক সরঞ্জাম উৎপাদন বিভাগের সচিব, ডঃ অজয় কুমার কলকাতায় গতকাল জানিয়েছেন, এক্ষেত্রে বেসরকারি প্রতিষ্ঠানের অংশ গ্রহণকে উৎসাহিত করা এবং দেশে প্রতিরক্ষা সরঞ্জাম উৎপাদনের জন্য গবেষণা ও উন্নয়নে অতি ক্ষুদ্র, ক্ষুদ্র এবং মাঝারি শিল্পোদ্যগকে শামিল করা সরকারের অন্যতম লক্ষ ।
কলকাতায় ভারত চেম্বার অফ কমার্স  আয়োজিত “ ডিফেন্স প্রোডাকশন পলিসিঃ টুওয়ার্ডস সেলফ রিলায়েন্স” শীর্ষক আলোচনায় ডঃ কুমার এই প্রসঙ্গে সরকারের নানা উদ্যোগের কথা জানান। তিনি বলেন সরকারী-বেসরকারী যৌথ অংশীদারিত্বে মেক ইন ইন্ডিয়া কর্মসূচীর আওতায় দেশীয় প্রযুক্তিতে নকশা তৈরি করে, তার থেকে নির্মাণের জন্য উৎসাহ দিতে নানা উদ্যোগ নেওয়া হয়েছে। এর মধ্যে রয়েছে প্রতিরক্ষা সরঞ্জাম সংগ্রহের জন্য ভারতীয় প্রতিষ্ঠানগুলিকে অগ্রাধিকার দেওয়া, এর জন্য প্রয়োজনীয় বিধি নিষেধ শিথিল করা, প্রতিরক্ষা ক্ষেত্রে প্রত্যক্ষ বিদেশী বিনিয়োগের পরিমাণ বাড়ানোর জন্য সংস্থাগুলির শেয়ারের অনুপাত বৃদ্ধি করা, রপ্তানী পদ্ধতির সরলীকরণ । সরকার স্বচ্ছ এবং প্রতিযোগিতামূলক পরিবেশে ভারতীয় প্রতিষ্ঠানগুলির সঙ্গে দীর্ঘমেয়াদী “কৌশলগত অংশীদারিত্বে” যাওয়ার পরিকল্পনা করেছে। পরবর্তীকালে দেশে এই ধরণের জিনিষ উৎপাদন করে তা সরবরাহ করার লক্ষে আন্তর্জাতিক সংস্থাগুলির থেকে প্রযুক্তি আমদানি করার জন্য চুক্তিবদ্ধ হওয়ার জন্য ওই নীতিতে জোর দেওয়া হয়েছে।
শ্রী কুমার জানিয়েছেন, প্রতিরক্ষা ক্ষেত্রে রাষ্ট্রায়ত্ত সংস্থাগুলিকে আরো সক্রিয় করার লক্ষে বেশ কিছু পদক্ষেপ নেওয়া হয়েছে। অর্ডন্যান্স ফ্যাক্টরি বোর্ড এবং এই রাষ্ট্রয়ত্ত্ব সংস্থাগুলিকে তাদের কাজের বেশ কিছু অংশ ক্ষুদ্র ও মাঝারী শিলপ সংস্থাগুলিকে আউটসোর্স করতে বলা হয়েছে। এর ফলে দেশেই সামরিক সরঞ্জাম তৈরির একটি বাতাবরণ তৈরি হবে। যার মাধ্যমে দীর্ঘমেয়াদী জাতীয় নিরাপত্তার স্বার্থে এই ক্ষেত্রে স্থিতিশীল উন্নয়ন আনা সম্ভব হবে।
শ্রী অজয় কুমার আশা করেন, প্রতিরক্ষা সরঞ্জাম তৈরির ক্ষেত্রে পূর্ব ভারতেও নানা উদ্যোগ দেখা দেবে এবং ছোট ছোট প্রতিষ্ঠানগুলি এখানে সক্রিয় অংশ নেবে।
যে সব অতি ক্ষুদ্র, ক্ষুদ্র এবং মাঝারী শিল্পোদ্যগীরা প্রতিরক্ষা সরঞ্জাম নির্মাণের এই ক্ষেত্রে উৎসাহী হবেন তাঁদের সহযোগিতার জন্য ডঃ কুমার ভারত চেম্বার ডিফেন্স সেক্টর ফেসিলিটেশন সেন্টারেরও সুচনা করেন।
অনুষ্ঠানে বায়ুসেনার প্রাক্তন প্রধান এয়ার মার্শাল অরূপ রাহা, অবসরপ্রাপ্ত লেফট্যান্যান্ট জেনারেল অনিরূদ্ধ চক্রবর্তী, টীটাগড় ওয়াগন লিমিটেডের এক্সিকিউটিভ চেয়ারম্যান শ্রী জে পি চৌধুরী, ভারত চেম্বার ডিফেন্স সেক্টর ফেসিলিটেশন সেন্টারের উপদেষ্টা ডঃ রাজীব চক্রবর্তী, বিসিসির সভাপতি শ্রী সীতারাম শর্মা অন্যান্যদের মধ্যে উপস্থিত ছিলেন।
CG/CB
(Visitor Counter : 247
কর্পোরেটবিষয়সংক্রান্তমন্ত্রক
আজাদি কা অমৃত মহোৎসব উদযাপনে লগ্নিকারীদের ক্ষমতায়ণ নিয়ে আইইপিএফএ এবং আইসিএসআই-এর পক্ষ থেকে সেমিনার
নতুন দিল্লি, ৭ সেপ্টেম্বর, ২০২১
আজাদি কা অমৃত মহোৎসবের সঙ্গে ভারতের স্বাধীনতার ৭৫ তম বার্ষিকী উদযাপান উপলক্ষে ইনভেস্টর এডুকেশন অ্যান্ড প্রটেকশন ফান্ড অথরিটি  এবং দ্য ইন্সটিটিউট অফ কোম্পানি সেক্রেটারিজ অফ ইন্ডিয়া  -এর পক্ষ থেকে আজ লগ্নিকারীদের আরও বেশি ক্ষমতায়ণ শীর্ষক বিষয়ে জাতীয় স্তরের একটি সেমিনার আয়োজন করা হয়। এই সেমিনারে লগ্নিকারীদের সচেতন ও ক্ষমতায়ণে গত ৫ বছরে আইইপিএফএ-র বিভিন্ন প্রয়াসের কথা তুলে ধরা হয়।
ই সেমিনারে প্রধান অতিথি হিসেবে উপস্থিত ছিলেন কর্পোরেট বিষয়ক প্রতিমন্ত্রী শ্রী রাও ইন্দ্ররজিৎ সিং। আইইপিএফএ-র প্রয়াসের প্রশংসা করে শ্রী সিং বলেন, এই সংস্থাটি এখনও পর্যন্ত ৫৫ হাজারেরও বেশি কর্মসূচির আয়োজন করেছে, যেখানে লগ্নিকারীদের সচেতনতা ও ক্ষমতায়ণ বরাবর প্রাধান্য পেয়েছে। এমনকি এই সংস্থাটি দেশে গ্রাম ও শহরাঞ্চলে প্রত্যক্ষ বিনিয়োগ সচেতনতা কর্মসূচির মাধ্যমে লগ্নিকারীদের গ্রাহকের চাহিদা সম্পর্কেও সংবেদনশীল করে তোলার কাজ করেছে।
কোভিড-১৯ মহামারীজনিত দেশব্যাপী লকডাউন ও বিধিনিষেধ সত্বেও আইইপিএফএ ধারাবাহিক ভাবে বিভিন্ন সোশ্যাল মিডিয়া, গণমাধ্যম, বেতার ও অন্যান্য ডিজিটাল মাধ্যমে আর্থিক সচেতনতামূলক বার্তা প্রচার করেছে।
কর্পোরেট বিষয়ক মন্ত্রকের সচিব শ্রী রাজেশ ভার্মা বলেন, আইইপিএফএ ৫ বছরের যাত্রাপথে কেবল তার লভ্যাংশ এবং বাজারে অংশীদারিত্বের শেয়ার বৃদ্ধি করতে সক্ষম হয়নি, সেই সঙ্গে একাধিক প্রযুক্তি নির্ভর এবং নাগরিক কেন্দ্রিক প্রয়াস গ্রহণের মাধ্যমে লগ্নিকারীদের সাধারণ মানুষের কাছে পৌঁছে যেতে সুবিধা প্রদান করেছে।
এই উপলক্ষে আইইপিএফএ ই-নিউজ লেটারের প্রথম সংস্করণ প্রকাশ করা হয়।
CG/BD/AS/
(Visitor Counter : 164
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লী, ৬ই ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৯ কোটি ৪৬ লক্ষ টিকা দেওয়া হয়েছে।
সারা দেশে চিকিৎসাধীন সংক্রমিতের সংখ্যা বর্তমানে ১২ লক্ষ ২৫ হাজার ১১।
করোনায় আক্রান্তের বর্তমান হার মোট আক্রান্তের ২.৯ শতাংশ।
কোভিড মুক্তের হার বর্তমানে ৯৫.৯১ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ১৩ হাজার ২৪৬ জন। এখনও পর্যন্ত সুস্থ হয়ে উঠেছেন ৪ কোটি ৪ লক্ষ ৬১ হাজার ১৪৮।
দেশে গত ২৪ ঘণ্টায় নতুন করে আক্রান্ত ১ লক্ষ ৭ হাজার ৪৭৪ জন।
দৈনিক সংক্রমণের হার ৭.৪২ শতাংশ।
সাপ্তাহিক সংক্রমণের হার ১০.২ শতাংশ।
এখনও পর্যন্ত নমুনা পরীক্ষা হয়েছে ৭৪ কোটি ১ লক্ষ।
গত ২৪ ঘণ্টায় ১৪ লক্ষ ৪৮ হাজার ৫১৩টি নমুনা পরীক্ষা হয়েছে।
CG/CB /SB
(Visitor Counter : 118
প্রতিরক্ষামন্ত্রক
ভাইস অ্যাডমিরাল দীনেশ কে ত্রিপাঠি ইন্ডিয়ান ন্যাভাল অ্যাকাডেমির দায়িত্ব গ্রহণ করলেন
ভাইস অ্যাডমিরাল দীনেশ কে ত্রিপাঠি আজ ইন্ডিয়ান ন্যাভাল অ্যাকাডেমির দায়িত্ব গ্রহণ করলেন। তিনি ভাইস অ্যাডমিরাল আর বি পণ্ডিতের স্থলাভিষিক্ত হলেন। শ্রী পণ্ডিত ১৫ মাস এই দায়িত্ব পালন করেছেন। ২০১৮-র ১৯শে ফেব্রুয়ারি ভাইস অ্যাডমিরাল আর বি পণ্ডিত ন্যাভাল অ্যাকাডেমির দায়িত্ব গ্রহণের পর এর পরিকাঠামো এবং প্রশিক্ষণ রীতির আমূল পরিবর্তন ঘটিয়েছেন।
ভাইস অ্যাডমিরাল দীনেশ কে ত্রিপাঠি খাড়াকভাসালার ন্যাশনাল ডিফেন্স অ্যাকাডেমি, ওয়েলিংটনের ডিফেন্স সার্ভিসেস স্টাফ কলেজ এবং রোড আইল্যান্ডের ইউএস ন্যাভাল ওয়ার কলেজের প্রাক্তনী। তিনি ন্যাভাল অপারেশন্স-এর ডিরেক্টর, নেটওয়ার্ক-সেন্ট্রিক অপারেশন এবং ন্যাভাল প্ল্যান্স-এর প্রিন্সিপাল ডিরেক্টর, ন্যাভাল স্টাফ  উপ-প্রধান, নৌ-বাহিনীর পূর্বাঞ্চলীয় শাখার প্রধান, প্রোজেক্ট সিবার্ড-এর অতিরিক্ত মহানির্দেশকের দায়িত্ব সামলেছেন।
CG/CB/DM/….12th June, 2019
(Visitor Counter : 82
প্রধানমন্ত্রীরদপ্তর
মার্কিন রাষ্ট্রপতির জলবায়ু সংক্রান্ত বিশেষ দূত মিঃ জন কেরির সঙ্গে প্রধানমন্ত্রী শ্রী নরেন্দ্র মোদীর সাক্ষাৎ
নতুন দিল্লি, ০৭ এপ্রিল, ২০২১
মার্কিন রাষ্ট্রপতির জলবায়ু সংক্রান্ত বিশেষ দূত মিঃ জন কেরির সঙ্গে প্রধানমন্ত্রী শ্রী নরেন্দ্র মোদী আজ সাক্ষাৎ করেছেন।
মিঃ কেরি রাষ্ট্রপতি বাইডেনের শুভেচ্ছা প্রধানমন্ত্রীকে জানিয়েছেন। কোয়াড নেতৃবৃন্দের শীর্ষ সম্মেলনে রাষ্ট্রপতি বাইডেনের সঙ্গে তাঁর আলাপচারিতার কথা প্রধানমন্ত্রী উল্লেখ করেছেন এবং রাষ্ট্রপতি বাইডেন ও উপ রাষ্ট্রপতি কমলা হ্যারিসকে তাঁর শুভেচ্ছা পৌঁছে দিতে মিষ্টার কেরিকে অনুরোধ করেছেন।
মিঃ কেরি ভারতে তাঁর দু-দিনের সফরকে ফলপ্রসূ বলে প্রধানমন্ত্রীকে জানিয়েছেন। এই সফরকালে বিভিন্ন আলোচনা যথেষ্ট লাভজনক হয়েছে বলেও তিনি উল্লেখ করেছেন। উচ্চাকাঙ্খী পুনর্নবীকরণযোগ্য জ্বালানি পরিকল্পনা সহ ভারতের জলবায়ু সংক্রান্ত বিভিন্ন উদ্যোগের বিষয় অত্যন্ত ইতিবাচক বলে তিনি উল্লেখ করেছেন। ২২-২৩ এপ্রিল নেতৃবৃন্দের জলবায়ু সংক্রান্ত শীর্ষ বৈঠকের বিষয়েও তিনি প্রধানমন্ত্রীকে জানিয়েছেন।
প্যারিস জলবায়ু চুক্তির আওতায় ভারত তার অঙ্গীকার পূরণে কি কি উদ্যোগ গ্রহণ করেছে সে বিষয়ে প্রধানমন্ত্রী জানিয়েছেন, এবং বিশ্বে মাত্র কয়েকটি দেশের মধ্যে ভারতই এইসব অঙ্গীকার পূরণ করতে পেরেছে। মিঃ কেরি বলেছেন, ভারতের জলবায়ু সংক্রান্ত পরিকল্পনায় মার্কিন যুক্তরাষ্ট্রের সব রকমের সহযোগিতা থাকবে। পরিবেশ বান্ধব প্রযুক্তি যাতে আয়ত্বের মধ্যে পাওয়া যায় এবং এর জন্য প্রয়োজনীয় অর্থের বিষয়ে মার্কিন যুক্তরাষ্ট্র ভারতের পাশে রয়েছে। প্রধানমন্ত্রী ভারত ও মার্কিন যুক্তরাষ্ট্রের মধ্যে উদ্ভাবন ক্ষেত্রে আর্থিক সহায়তা এবং পরিবেশ বান্ধব প্রযুক্তির দ্রুত বাস্তবায়নের জন্য দুটি দেশের মধ্যে সহযোগিতার বিষয়ে সহমত হয়েছেন। এর মধ্য দিয়ে অন্য দেশগুলির কাছে ইতিবাচক বার্তা পৌঁছাবে।
(CG/CB/SKD
প্রধানমন্ত্রীরদপ্তর
রাশিয়ার রাষ্ট্রপতির সঙ্গে প্রধানমন্ত্রী্র টেলিফোনে কথপোকথন
নয়াদিল্লি, ১৩ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির ভালদিমিরোভিচ পুতিনের সঙ্গে টেলিফোনে কথা বলেছেন।
রাশিয়ায় রীতি অনুযায়ী, বড়দিন উৎসব উদযাপনের জন্য প্রধানমন্ত্রী শ্রী মোদী রাষ্ট্রপতি মিঃ পুতিন ও রাশিয়ার সাধারণ নাগরিকদের শুভেচ্ছা জানান। রাষ্ট্রপতি পুতিন প্রধানমন্ত্রীর শুভেচ্ছা গ্রহণ করেন। রাশিয়ার রাষ্ট্রপতি প্রধানমন্ত্রী ও ভারতবাসীর সুখ, সমৃদ্ধি, শান্তি ও উন্নতি কামনা করেন।
সম্প্রতি, বিশেষ করে, ২০১৯ সালে দুই দেশের মধ্যে কূটনৈতিক সম্পর্কের উল্লেখযোগ্য উন্নতিসাধনের জন্য দুই নেতাই খুশি ব্যক্ত করেন। ২০২০ সালে সবক্ষেত্রেই ভারত ও রাশিয়ার মধ্যে সম্পর্ক আরও সুদৃঢ় করার জন্য উভয় নেতাই সহমত পোষণ করেন।
২০২০ সাল রাশিয়ার জন্য বিশেষ উল্লেখযোগ্য বলে স্মরণ করে প্রধানমন্ত্রী শ্রী মোদী চলতি বছরের মে মাসে মস্কোতে বিজয় দিবসের ৭৫ বছর পূর্তি উদযাপন অনুষ্ঠানে তাঁকে আমন্ত্রণ জানানোর জন্য রাষ্ট্রপতি পুতিনকে ধন্যবাদ জানান। চলতি বছরে রাশিয়ায় ব্রিকস্ গোষ্ঠীভুক্ত দেশগুলির এবং সাংহাই কো-অপারেশন অর্গানাইজেশনের সম্মেলনে অংশগ্রহণ করার জন্য অধীর হয়ে রয়েছেন বলেও জানান প্রধানমন্ত্রী। ভারত ও রাশিয়ার মধ্যে ২১তম বার্ষিক দ্বিপাক্ষিক সম্মেলনে রাষ্ট্রপতি পুতিনকে আমন্ত্রণও জানান প্রধানমন্ত্রী।
আঞ্চলিক ও বিশ্বের বিভিন্ন বিষয় এবং শান্তি, নিরাপত্তা ও স্থায়ী উন্নয়নে ভারত - রাশিয়া পরস্পরের সহযোগিতায় কাজ করে চলার ব্যাপারে উভয় নেতাই সহমত পোষণ করেন।
CG/SS/SB
(Visitor Counter : 50
প্রধানমন্ত্রীরদপ্তর
একাদশ ব্রিকস্ শিখর সম্মেলনের ফাঁকে রাশিয়ার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্ শিখর সম্মেলনের ফাঁকে বুধবার রাশিয়ার রাষ্ট্রপতি মিঃ ভ্লাদিমির পুতিনের সঙ্গে সাক্ষাৎ করেন। চলতি বছরে দুই নেতার মধ্যে এটি চতুর্থ সাক্ষাৎ।
বৈঠকে উভয় নেতাই প্রধানমন্ত্রীর ভ্লাদিভোস্তক সফর পরবর্তী সময়ে দ্বিপাক্ষিক সম্পর্কের অগ্রগতি পর্যালোচনা করেন। প্রধানমন্ত্রী শ্রী মোদী ভারতের প্রতিরক্ষা মন্ত্রী তথা পেট্রোলিয়াম ও প্রাকৃতিক গ্যাস মন্ত্রীর সফল রাশিয়া সফরের কথা বিশেষভাবে উল্লেখ করেন।
দ্বিপাক্ষিক বাণিজ্যিক লেনদেনের পরিমাণ ২০২৫ সালের আগেই ২৫ বিলিয়ন মার্কিন ডলারে পৌঁছে যাওয়ায় উভয় নেতাই সন্তোষ প্রকাশ করেন। আঞ্চলিক স্তরে বাণিজ্যিক ক্ষেত্রে যে সমস্ত বাধা-বিপত্তিগুলি রয়েছে, তা দূর করতে আগামী বছর সেদেশে এবং ভারতে প্রথম দ্বিপাক্ষিক আঞ্চলিক ফোরামে বৈঠক হবে বলেও সিদ্ধান্ত হয়েছে।
তেল ও প্রাকৃতিক গ্যাস আমদানির ক্ষেত্রে স্থিতিশীলতা ও অগ্রগতির বিষয়গুলি নিয়েও দুই নেতা আলোচনা করেন। রাষ্ট্রপতি পুতিন সুমেরু অঞ্চলে প্রাকৃতিক গ্যাসের যে বিপুল ভান্ডার রয়েছে, তার সম্ভাবনাকে কাজে লাগানোর জন্য ভারতীয় লগ্নির আহ্বান জানান।
উভয় নেতাই ভারতের নাগপুর – সেকেন্দ্রাবাদ শাখায় ট্রেনের গতি আরও বাড়ানোর লক্ষ্যে পরিকাঠামো উন্নয়নে অগ্রগতির বিষয়টি নিয়েও আলোচনা করেন। প্রতিরক্ষা সহ অসামরিক আনবিক শক্তি ক্ষেত্রে সহযোগিতার অগ্রগতিতেও দু’জনেই সন্তোষ প্রকাশ করেন। অসামরিক পারমাণবিক শক্তি ক্ষেত্রে তৃতীয় পক্ষের সহযোগিতার সম্ভাবনাগুলিকেও উভয় নেতাই স্বাগত জানান।
আন্তর্জাতিক বিভিন্ন বিষয়ে অভিন্ন দৃষ্টিভঙ্গী ও অবস্থানের কথা উল্লেখ করে উভয় নেতাই ভবিষ্যতে আরও নিবিড় আলাপ-আলোচনা চালিয়ে যাওয়ার ব্যাপারে সহমত প্রকাশ করেন।
আগামী বছর মস্কোয় বিজয় দিবস উদযাপন অনুষ্ঠানে প্রধানমন্ত্রী শ্রী মোদীকে আমন্ত্রণের কথা রাষ্ট্রপতি পুতিন পুনরায় স্মরণ করিয়ে দেন। প্রধানমন্ত্রী শ্রী মোদী এই আমন্ত্রণ সাদরে গ্রহণ করেছেন।
CG/BD/SB
(Visitor Counter : 77
প্রতিরক্ষামন্ত্রক
যৌথ নৌ মহড়া
নয়াদিল্লী, ১৭ ডিসেম্বর, ২০২১
১৯৯২ সাল থেকে মালাবার মহড়া শুরু হয়েছে। এর সাহায্যে ভারতীয় নৌ বাহিনীর অন্যান্য নৌ বাহিনীর সঙ্গে পারস্পরিক বোঝাপড়া বৃদ্ধি পায় এবং অন্যান্য নৌ বাহিনীর ভালো পদ্ধতিগুলি সম্পর্কে ধারণা পাওয়া যায় ও দক্ষতা বৃদ্ধি হয়। এ পর্যন্ত ২৫টি যৌথ নৌ মহড়া হয়েছে। ২০২১ সালে আগস্ট ও অক্টোবর মাসে শেষ নৌ মহড়াটি দুটি ভাগে অনুষ্ঠিত হয়েছে। এর ফলে সরকারের ‘সাগর’ উদ্যোগের বাস্তবায়নে সুবিধা হচ্ছে আবার সংশ্লিষ্ট অঞ্চলে ভারতীয় নৌ বাহিনী টহল দেওয়ার সময় কোনো অতিরিক্ত ব্যয় করতে হচ্ছেনা। মালাবার মহড়ার দ্বিতীয় পর্যায়ে আইএনএস রণবিজয়, আইএনএস সাতপুরা এবং একটি ডুবো জাহাজ সহ বাহিনী সদস্যরা অংশ নেন।
বিদেশ মন্ত্রক এবং সংশ্লিষ্ট সব পক্ষের সঙ্গে আলোচনার পর বন্ধু রাষ্ট্রগুলির সঙ্গে মহড়ার বিষয়টি চূড়ান্ত করা হয়। এর মধ্যদিয়ে সাধারণ পরিচালন বিধি, অত্যাধুনিক প্রযুক্তির সম্বন্ধে ধারণা, দেশীয় পদ্ধতিতে জাহাজ তৈরির কলাকৌশল এবং বিভিন্ন রাষ্ট্রের মধ্যে দ্বিপাক্ষিক সম্পর্কের উন্নয়ন নিশ্চিত হয়। বন্ধু রাষ্ট্রগুলির নৌবাহিনীর সদস্যদের মধ্যে বার্ষিক বা দ্বিবার্ষিক বৈঠক অনুষ্ঠিত হয়। এছাড়াও যৌথ টহল এবং প্রশিক্ষণের ব্যবস্থা করা হয়।
লোকসভায় শ্রী থিরুনাবুক্কারাসারসু-র আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/NS
(Visitor Counter : 62